Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szolgálatokról, 1997. évi XLVII. törvény az egészségügyi és a hozzájuk
Paragraph Index: 815

31. old. 1999/18/II. szám kerete mind a belföldi, mind a nemzetközi adatforgalom független közigazgatási ellenőrzésének is Magyarországon. Ez a megoldás az emberi jogok érvényesülése szempontjából azért is kedvező, mert az Országgyűlés által választott adatvédelmi biztos jogvédő-ellenőrző hatásköre természetesen ezen személyek, illetve szervek tekintetében továbbra is meglenne, míg ha a hatáskör magához az adatvédelmi ombudsmanhoz kerülne, az kizárná a további panaszfórum igénybevételét, és az adatvédelmi biztos emberi jogi szerepét szükségképpen szűkítené. Az EU adatvédelmi direktívája szerint minden tagállam intézkedik arról, hogy területén egy vagy több közjogi hatóság felügyelje az irányelv rendelkezéseit.34 Ha csupán az adatvédelmet érintő nemzetközi európai rendőri együttműködést tekintjük át, azt tapasztaljuk, hogy az Európa Tanács ajánlása a személyes adatok kezeléséről a rendőrségi ágazatban 35 azt a szabályozást kéri számon, hogy „minden tagállamnak olyan, a rendőri ágazaton kívül eső, és attól független szervvel kell rendelkeznie, amelynek az a feladata, hogy az ajánlásban javasolt elvek tiszteletben tartásáról gondoskodjék”. Az EUROPOL-egyezmény — melyet a tagállamok a szervezett bűnözés elleni küzdelemre hoztak létre — és a Schengeni Egyezmény 36 hasonló rendelkezéseket tartalmaz: „Minden szerződő fél megnevezi azt a belföldi ellenőrző szervet, amelynek az a feladata, hogy ...belföldi... független felügyeletet gyakoroljon.” Az EU reménybeli új tagállamai közigazgatásai számára feltehetően különleges kihívást jelent a független ellenőrző szervek működtetése. Az nem kétséges, hogy az Országgyűlés által létrehozott, és a parlamenti intézményrendszerhez kötődő Adatvédelmi Biztos Irodája — független ellenőrző szervként — minden belföldi adatkezelést és minden Magyarországot érintő, határátlépő adatkezelést, valamint minden adatkezelő hatóságot és közigazgatási ellenőrző szervet ellenőriz az alkotmányba foglalt információs alapjogok érvényesülése érdekében. A létrehozandó ellenőrző szerveknek — például a rendőrségi ágazatban — a nemzetközi jogi követelmények miatt is szervezetileg teljesen függetlennek kell lenniük a rendőrségtől, de — természetesen — nem függetlenek az államigazgatástól. A rendőri tevékenységnek az államhatalomhoz való erős kötődése miatt kell nyomatékkal hangsúlyozni, hogy független hatóságot nem érhet politikai befolyásolás. Ehhez pedig szervezeti garanciák kellenek. A közigazgatási szektoronként — vagy akár egy szektoron belül elkülönült — ellenőrző szervezetek rendszere felelhet meg inkább az alkotmányos és a hatékonysági követelményeknek is, és ez lehet alkalmas arra is, hogy a célhozkötöttség követelményét biztosítsa. III. TEVÉKENYSÉGÜNK F ŐBB ADATAI Az alábbi fejezet — első beszámolónkhoz hasonlóan — áttekintést kíván nyújtani az adatvédelmi biztos és hivatala elmúlt évi munkájának legfontosabb számszerű adatairól, jellemzőiről. E számok, grafikonok értékelésénél — a tárgyévre vonatkozó statisztikák megjelenítésén túl — kiemelt fontosságot tulajdonítunk az idősoroknak, melyek már az intézmény létrejötte óta eltelt két és fél év alatt is fontos változásokat, tendenciákat vagy éppen állandósult jellemzőket mutathatnak. Törekedtünk arra, hogy a fejezet szövegében ne a grafikonokon már amúgy is ábrázolt számadatokat ismételjük meg, hanem egyfelől ráirányítsuk az olvasó figyelmét a legfontosabb jellemzőkre, változásokra, azok vélhető okaira, másfelől utaljunk eddigi tevékenységünk teljes időszakára (vagyis az

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes